શહેરમાં જન્માષ્ટમી નિમિત્તે નીકળેલી રથયાત્રા ઉપલાકાંઠા વિસ્તારના ચુનારાવાડ ચોકમાં પહોંચી હતી ત્યારે કેટલાક તત્ત્વો બેફામ બન્યા હતા અને ચોકમાં બાઇકથી સ્ટન્ટ કરી લોકોનું ધ્યાન પોતાની તરફ આકર્ષવાના પ્રયાસો શરૂ કર્યા હતા. રોફ જમાવી રહેલા તત્ત્વોએ રથયાત્રા જોવા ઉભેલી કેટલીક યુવતીની છેડતી પણ શરૂ કરી હતી, જોકે બંદોબસ્તમાં રહેલા પીઆઇ ગડ્ડુ સહિતના સ્ટાફને કોઈ જાણ કરતા તેઓ ત્યાં પહોંચ્યા હતા અને સ્ટન્ટ કરી રહેલાઓની જાહેરમાં સરભરા કરી તેના સીનસપાટા કરતા શખ્સોના સીન વીંખી નાખ્યા હતા. પોલીસની ગેરહાજરીમાં અવનવા કરતબો કરી રહેલા તત્ત્વો પોલીસના અાકરા વલણથી ઢીલાઢફ થઇ ગયા હતા અને સીન જમાવી રહેલા શખ્સો ત્યાંથી રફૂચક્કર થઈ ગયા હતા.